CPALL คาดกำไรไตรมาส 2/58 โต 34%ชูเป็นหุ้น Top picks ของกลุ่มแนะนำซื้อ
CPALL มีมุมมอง NEUTRAL ต่อแนวโน้มกำไรไตรมาส 2/58 ที่ คาด 3,009 ล้านบาท (+34% เทียบช่วงเดียวกันของปีก่อนแต่ -12%เทียบไตรมาสก่อนหน้า) ใกล้เคียงเราและ BB consensus คาดเดิม โดยการเติบโตเทียบช่วงเดียวกันของปีก่อนยังคงมาจากนโยบายการขยายสาขาเชิงรุกและอัตราทำกำไรที่ดีขึ้นตาม Mix สินค้าในกลุ่มอาหารและการไม่ต้องรายจ่ายดีล MAKRO สูงเท่าอดีตแล้วเลือกเป็นอีกหุ้น Top picksแนะนำซื้อราคาเป้าหมาย 52.3 บาท
10 ก.ค. 2558

บล.โนมูระ พัฒนสิน ระบุในบทวิเคราะห์วันนี้ (10 ก.ค. ) ว่า  บริษัท ซีพี ออลล์ จำกัด (มหาชน) หรือ CPALL มีมุมมอง NEUTRAL ต่อแนวโน้มกำไรไตรมาส 2/58 ที่ คาด 3,009 ล้านบาท (+34% เทียบช่วงเดียวกันของปีก่อนแต่ -12%เทียบไตรมาสก่อนหน้า) ใกล้เคียงเราและ BB consensus คาดเดิม โดยการเติบโตเทียบช่วงเดียวกันของปีก่อนยังคงมาจากนโยบายการขยายสาขาเชิงรุกและอัตราทำกำไรที่ดีขึ้นตาม Mix สินค้าในกลุ่มอาหารและการไม่ต้องรายจ่ายดีล MAKRO สูงเท่าอดีตแล้ว
ขณะที่เรายังคงมีมุมมองเชิงบวกต่อโมเมนตัมกำไรครึ่งหลังปี 58 ที่จะดีกว่าครึ่งแรกปี58 ตามจำนวนสาขาใหม่ที่เราคาดเปิดมากขึ้น (CPALL +243 สาขา, MAKRO +6 สาขา) ประกอบกับโมเมนตัม SSSG ที่จะดีขึ้น โดยเฉพาะ CPALL ที่เตรียมออกโปรฯแสตมป์ปลายก.ค.-พ.ย.15
 นอกจากนั้น ภาระรายจ่ายทางเงินที่จะลดลงตามอัตราดอกเบี้ยจ่ายเฉลี่ยเหลือ 4.4% (จาก 4.7% ใน ไตรมาส4/58)  ดังนั้นจึงยังคงประมาณการกำไรทั้งปี 58F ที่ 14,399 ล้านบาท (+42%เทียบช่วงเดียวกันของปีก่อน) ส่วนปี 59 คาดกำไรเพิ่ม +22% เทียบช่วงเดียวกันของปีก่อนหลังกำไรจาก MAKRO จะเริ่มชดเชยดอกเบี้ย (หลังภาษี) ได้เกือบหมดแล้ว จึงแนะนำ BUY, TP 52.3 และเลือกเป็นอีกหุ้น Top picks คู่กับ ROBINS (TP15F ที่ 64 บาท)